**Какви са признаците на неизправност на лагер на главината?**

Първите признаци на износен колесен лагер са стържене, тропане, тракане и други необичайни звуци от колелото. Тези звуци могат да стават по-силни или да изчезват при завиване. Например, шум при завиване надясно е признак за проблем в лагера на лявото колело, а изчезването на шума е признак за неизправен лагер отдясно. Също така е възможно да се усетят вибрации по волана. Понякога вибрациите се предават на каросерията. Когато шофирате с блокирал лагер, колата може да тегли на една страна. Ако хванете долната и горната страна на колелото и се опитате да го разклатите нагоре-надолу, ще има луфт.


В някои случаи се включва предупредителната светлина ABS на таблото, защото лагерът и антиблокиращата спирачна система са взаимосвързани: компонентът има вграден ABS сензорен пръстен, който се използва за измерване скоростта на въртене на колелото.


Разпространеното вярване, че неизправен колесен лагер може да доведе до неправилна работата на трансмисията е неоснователно. Затова, ако скоростната ви кутия има неизправности, трябва да търсите други причини за проблема.


